კულინარიული ხელოვნება

კულინარიული ხელოვნება — წარმოადგენს კულინარიის ხელოვნებას, რომელიც მოიცავს საკვების მომზადებას, მოსამზადებელ პროცესებს და საკვების მომზადებას, როგორც წესი, სასადილო წესით მიღებული სასადილო კერძების სახით. ამ სფეროში მომუშავე ადამიანები — განსაკუთრებით ისეთ დაწესებულებებში, როგორიცაა რესტორნები — ჩვეულებრივ იწოდებიან შეფ-მზარეულებად ან მზარეულებად, თუმცა ზოგადი მნიშვნელობით გამოიყენება ტერმინებიც: კულინარიული არტისტი და კულინარიორი.

გამოცდილი შეფ-მზარეულები პასუხისმგებელნი არიან ისეთი კერძების შექმნაზე, რომლებიც ერთდროულად ესთეტიკურად მიმზიდველიც არის და გემრიელიც. ეს ხშირად მოითხოვს ცოდნას კვების მეცნიერების და დიეტოლოგიის მიმართულებით. რესტორნების შემდეგ მათი მთავარი სამუშაო გარემოებია დელიკატესების მაღაზიები და შედარებით დიდი დაწესებულებები, როგორიცაა სასტუმროები და ჰოსპიტალები

ისტორია
კულინარიული ხელოვნების სათავეები იწყება პრიმიტიულ ადამიანებთან, დაახლოებით 2 მილიონი წლის წინ. არსებობენ სხვადასხვა თეორიები იმის შესახებ, თუ როგორ იყენებდნენ ადრეული ადამიანები ცეცხლს ხორცის მოსამზადებლად. ანთროპოლოგი რიჩარდ რენჰემი, წიგნის — Catching Fire: How Cooking Made Us Human — ავტორის განცხადებით, პრიმიტიული ადამიანები უბრალოდ აგდებდნენ უმ ხორცის ნაჭერს ალში და აკვირდებოდნენ, როგორ იწვებოდა. სხვა თეორიის მიხედვით, ადამიანებმა პირველად შემთხვევით გასინჯეს შემწვარი ხორცი — მაშინ, როცა ტყის ხანძრის შედეგად დაღუპული ცხოველის ხორცი უფრო მადისაღმძვრელად, ადვილად საღეჭად და ადვილად მოსანელებლად აღმოჩნდა, ვიდრე ჩვეულებრივი უმი ხორცი.

სქოლიო